Það er ekki uppáhaldið okkar að hósta , hnerra og vera með flensu – en það fá hana allir af og til . Það er misjafnt hvernig við tökumst á við hana og við höfum flest heyrt um leiðir til að ná heilsu sem fyrst aftur : Borða hollt , drekka nóg vatn og drekka heita drykki , hafðu gott loft inni hjá þér , sofðu mikið , drekktu engifer-te ofl . Þrátt fyrir þetta getur tekið sinn tíma að fá heilsuna aftur , sama hvaða aðferðir við notum til að losna við hana á meðan á henni stendur . Mig langar hinsvegar að tala meira um andlegu heilsuna því það skiptir líka máli að hugsa um andlegu hliðina þegar við erum líkamlega veik . Okkur finnst oft eins og við séum ómissandi og hver dagur sem við erum veik hugsum við um verkefnin sem bíða okkar . Hafðu samt hugfast að þetta er hluti af lífinu . Hvernig getur það því alltaf komið okkur sífellt á óvart þegar við þurfum að taka veikindadaga úr vinnunni eða skólanum ? Hættum að láta þetta koma okkur á óvart og tökum lífinu eins og það kemur , og gerum það besta úr því . Reyndu að hafa snyrtilegt í kringum þig , kveiktu jafnvel á kertum og náðu í allt sem þú vilt hafa í kringum þig svo þú þurfir ekki að hlaupa um nema nauðsynlegt sé . 2 . Það er gaman að sofa Njóttu þess að mega sofa eins lengi og þú vilt , þetta eru ekki aðstæðurnar sem okkur dreymir um en gerum gott úr þeim ! Farðu í þægilegustu náttfötin þín , þú þarft ekki að fara úr þeim allan daginn , hvenær gerðist það seinast ? 4 . Hressandi sjónvarpsefni Horfðu á sjónvarpsefni sem lætur þér líða vel og er hvetjandi . 5 . Skemmtileg tónlist Hlustaðu á uppáhalds tónlistina þína , ekki of hátt samt. 6 . Sortera og dunda sér Nýttu tímann til þess að endurraða myndunum í tölvunni þinni , velja myndir til að prenta út og setja í albúm eða taka til í skjölunum . 7 . Róaðu hugann Skrifaðu það sem þér býr í huga , teiknaðu það sem þú hefur viljað teikna , litaðu í litabókina þína . 8 . Dagdraumar og framtíðarplön Taktu upp bókina eða tímaritið sem þú hefur beðið eftir að fá tíma til að lesa eða leyfðu huganum að fljúga um og dagdreyma . 9 . Gott bað Ef þú ert ekki of veik þá getur notalegt bað gert kraftaverk , það hjálpar þér að slaka á . 10 . Dekraðu við þig Dekraðu við þig , lagaðu neglurnar á þér , plokkaðu augnabrúnirnar , settu á þig maska ! 11 . Sendu póst eða hringdu símtöl Oft gerist það að vegna tímaleysis náum við ekki að hafa samband við alla sem við viljum , nýttu tímann í það og hafðu samband . Skoðaðu gamlar myndir og rifjaðu upp jákvæðar og góðar minningar . 13 . Prjónað og heklað Ef þú prjónar eða heklar þá er þetta frábær tími til að vinna í meistaraverkunum þínum og búa til sokka á einhvern nákominn , eða fyrir þig sjálfa ! 14 . Markmið og plön Skoðaðu lífið þitt og drauma og settu þér markmið . Taktu bíómyndamaraþon – búa til smá þema í sjónvarpsglápið – til dæmis ferðalög eða ævintýri Búðu til playlista með uppáhalds lögunum þínum sem koma þér í besta skapið ! 17 . Smá hugleiðsla Hugleiddu , settu á hugleiðslutónlist , farðu í þægilega stellingu og nýttu þennan auka tíma til að loksins byrja að hugleiða . Vafraðu um Youtube og finndu fyndin myndbönd sem láta þig hlæja – hlátur gerir allt betra ! Nú eða krúttlegar kisur . Sylvía er ferðamálafræðingur , einkaþjálfari og heilsumarkþjálfi og því mikil áhugamanneskja um andlega og líkamlega heilsu . Hún býr á Spáni ásamt syni sínum og starfar hjá La Crisalida Retreats ásamt því að taka að sér heilsuþjálfun og einkaþjálfun í gegn um netið .